**Referat af bestyrelsesmøde i Fiskbæk tirsdag den 23. april 2024**

Deltagere: Anne Marie Thomsen (58), Kirsten Friis Hansen (62), Birthe Holm (66), Bodil Wellberg Olsen (28), Steen Stuhr (52), Eva Nielsen (44) og Jens Vedsted-Hansen (60).

1. Valg af referent: Jens.
2. Underskrivelse af referater

Referaterne fra bestyrelsesmødet 4. april og generalforsamlingen 18. april 2024 blev underskrevet. Bestyrelsens møde lige før generalforsamlingen handlede udelukkende om forberedelse af denne, og der foreligger derfor ikke referat heraf.

1. Siden sidst

Vi var enige om, at generalforsamlingen 18. april var forløbet godt, og at der havde været en fin og hyggelig stemning. Kroens servering blev kort drøftet.

1. Konstituering af bestyrelsen

Birthe blev genvalgt som kasserer, og Jens blev genvalgt som næstformand.

1. Økonomi

Birthe oplyste, at der ikke var noget nyt siden sidste bestyrelsesmøde.

1. Vedligeholdelsesplanen

Anne Marie har haft kontakt med Beder Murerforretning ang. tjek af træværk ved udhæng inden disse bliver malet.

Steen vil opdatere vedligeholdelsesplanen, hvorefter den bliver udsendt til alle beboere og lagt på Fiskbæks hjemmeside.

1. Arbejdsdagen 27. april

Kirsten oplyste, at der indtil videre er tilmeldt 14 personer, men mangler svar fra enkelte beboere. Hun vil stå for indkøb af morgenbrød og drikkevarer mv.

1. Kommende opgaver

* Anne Marie vil rundsende interesselisten, så vi kan se på den og derefter gennemgå listen på næste bestyrelsesmøde.
* Anne Marie vil ligeledes rundsende beboerlisten, så vi kan tjekke at den er ajour.
* Vi blev enige om, at Birchs Træservice skal kontaktes med henblik på gennemgang af Fiskbæks område for evt. skrøbelige træer mv.
* Steen vil aftale start på etableringen af anlæg til el-ladestander, så dette arbejde kan blive koordineret med næste etape af fliserenoveringen. Det er endnu uvist, hvornår Mulvad vil gå gang med denne etape.
* Der var enighed om senere at drøfte evt. yderligere opgaver, herunder om der skal renoveres fliser ved indgangene til nr. 30-34.

1. Eventuelt

Vi blev enige om, at næste arbejdsdag (frivillig) skal afholdes lørdag den 22. juni.

1. Næste møde

Vi aftalte at holde næste bestyrelsesmøde onsdag den 12. juni kl. 17.00 hos Bodil.